cyanic-selkie/wikianc huggingface dataset:
Otomana Imperio
Armeo
La unua militista unuo de la Otomana Ŝtato estis armeo kiu estis organizita de Osman la 1-a el la tribanoj kiuj loĝis ĉe la montetoj de nordokcidenta Anatolio fine de la 13-a jarcento. La militista sistemo iĝis pli kompleksa organizaĵo dum la antaŭeniro de la imperio. La Otomana armeo estis kompleksa sistemo de rekrutado kaj feŭdo-donado. La ĉefa kerno de la Otomana armeo estis komponita de Janiĉaroj, Sipajoj, Akıncı kaj militista bando "Mehterân". La Otomana armeo estis iam inter la plej antaŭenigitaj batalfortoj en la mondo, estante unu el la unuaj kiuj uzis amplekse muskedojn kaj kanonojn. La Otomanaj Turkoj ekuzis falkonetojn, kiuj estis mallongaj sed larĝaj kanonoj, dum la Sieĝo de Konstantinopolo de 1422. La Otomana kavalerio dependis el la rapideco kaj movokapablo pli ol el la pezaj armuroj, kaj uzis pafarkojn kaj mallongajn glavojn rajdante sur rapidaj Turkmenaj kaj Arabaj ĉevaloj (prauloj de pursangulaj kurĉevaloj), kaj ofte aplikis taktikojn similajn al tiuj de la Mongola Imperio, kiel ŝajnigante retiriĝon dum fakte ĉirkaŭis la malamikajn fortojn ene de duonlun-forma formacio kaj poste farante la realan atakon. La Otomana armeo plue estis efika batalforto laŭlonge de la 17-a kaj komenco de la 18-a jarcentoj, kaj falis antaŭ la eŭropaj rivaloj de la imperio dum longa pacperiodo el 1740 ĝis 1768.
La modernigo de la Otomana Imperio en la 19-a jarcento startis ĉe la armeo. En 1826 Sultano Mahmudo la 2-a abolis la korpuson de Janiĉaroj kaj establis la modernan Otomanan armeon. Li nomis ilin Nizam-ı Cedid (Nova Ordo). La Otomana armeo estis ankaŭ la unua institucio kiu dungis eksterlandajn fakulojn kaj sendis siajn oficirojn por trejnado en okcidentaj eŭropaj landoj. Tiukadre, la movado de la Junaj Turkoj startis kiam tiuj relative junaj kaj ĵus trejnita homoj revenis kun sia edukado.
La Otomana Ŝiparo vaste kontribuis al la etendo de la imperiaj teritorioj en la eŭropa kontinento. Ĝi iniciatis la konkeron de Nordafriko, per la aldono de Alĝerio kaj Egipto al la Otomana Imperio en 1517. Starte per la perdo de Grekio en 1821 kaj de Alĝerio en 1830, Otomana ŝiparpovo kaj kontrolo super la imperiaj distantaj transmaraj teritorioj ekmalpliiĝis. Sultano Abdulaziz (regis en 1861–1876) klopodis reestabli fortan Otomanan ŝiparon, konstruante la plej grandan floton post tiuj de Britio kaj Francio. La ŝipkonstruejo de Barrow, Anglio, konstruis sian unuan submarŝipon en 1886 por la Otomana Imperio.
Tamen, la malforta otomana ekonomio ne povis elteni la forton de la floto dumlonge. Sultano Abdulhamid la 2-a malfidis el la admiraloj kiuj estis ĉe la reformisto Midhat Paŝa kaj plendis, ke la granda kaj multekosta ŝiparo estis neutila kontraŭ la rusoj en la Rus-Turka Milito. Li lasis plej el la floto ene de la Ora Korno, kie la ŝipoj dekadencis dum la venontaj 30 jaroj. Post la revolucio de la Junaj Turkoj en 1908, la Komitato de Unueco kaj Progreso klopodis disvolvigi fortan Otomanan ŝiparforton. La "Otomana Ŝiparmea Fondaĵo" estis establita en 1910 por aĉeti novajn ŝipojn pere de publikaj donacoj.
La establado de Otomana Aerforto datas reen el inter Junio 1909 kaj Julio 1911. La Otomana Imperio ekpreparis siajn unuajn pilotojn kaj aviadilojn, kaj per la fondo de la Aviadlernejo (Tayyare Mektebi) en Yeşilköy, distrikto Bakırköy, la 3an de Julio 1912, la imperio ekpreparis siajn proprajn flugoficirojn. La fondo de la Aviadlernejo akcelis la progreson de la militaviada programo, pliigis la nombron de enlistigitaj personoj ene de ĝi, kaj havigis al la novaj pilotoj aktivan rolon en la Otomanaj Armeo kaj Ŝiparmeo. En Majo 1913, la unua specializita Rekognoska Trejnprogramo en la mondo estis startigita de la Aviadlernejo, kaj la unua aparta rekognoska divizio estis establita. En Junio 1914 nova militakademio, nome Ŝipaviadlernejo (Bahriye Tayyare Mektebi) estis fondita. Je la eksplodo de la Unua Mondmilito, la moderniga procezo abrupte haltiĝis. La Otomanaj aviadrotoj luktis je multaj frontoj dum la Unua Mondmilito, el Galicio okcidente ĝis Kaŭkazo orienten kaj Jemeno suden.
Kulturo
La Otomanoj absorbis kelkajn el la tradicioj, arto, kaj institucioj de kulturoj de la regionoj kiujn ili konkeris kaj aldonis novajn dimensiojn al ili. Nombraj tradicioj kaj kulturaj trajton de antaŭaj imperioj (en kampoj kiel arkitekturo, kuirarto, muziko, distrado, kaj registaro) estis adoptitaj de la Otomanaj Turkoj, kiuj disvolvigis ilin en novaj formoj, rezulte en nova kaj distinga Otomana kultura identeco. Kvankam la hegemonia literatura lingvo de la Otomana Imperio estis la turka, la persa estis la preferita vehiklo por la projekcio de imperia bildo.
Pestoj restis tre grava malfacilaĵo por la Otomana socio ĝis la dua kvarono de la 19-a jarcento. "Inter 1701 kaj 1750, 37 grandaj kaj pli malgrandaj pestaj epidemioj estis registritaj en Istanbulo, kaj 31 inter 1751 kaj 1801."
Otomanoj adoptis la persajn burokratajn tradiciojn kaj kulturon. La sultanoj faris ankaŭ gravan kontribuon al la disvolvigo de Persa literaturo.
Literaturo
LA du ĉefaj branĉoj de Otomana verkita literaturo estas poezio kaj prozo. Poezio estis pro multo la hegemonia tendenco. Ĝis la 19-a jarcento, la Otomana prozo ne enhavis ekzemplojn de fikcio: ne estis similaĵojn ekzemple de la eŭropaj kavaliraj libroj, romanoj aŭ novelon. Analogaj ĝenroj ja ekzistis, tamen, kaj en turka popolliteraturo kaj en Divana poezio.
Ĝis iu punkto, la ĝenrisma turka literaturo kiu survivis ĝis nuntempe respegulas la influon de Islamo kaj de la nova vivstilo kaj la strukturon de la tradicia literaturo de Centrazio post la adopto de Islamo. La ĝenrisma turka literaturo enhavas sennomajn verkojn de poetoj menestrelaj kaj minstrelaj kaj la literaturon de influo sufia de Tekke (ripozejoj mistiko-religiaj de la religiordenoj sufiaj). Yunus Emre, kiu vivis en la dua duono de la 13-a jarcento kaj komenco de la 14-a jarcento, estis aŭtoro kiu markis epokon, poeto kaj sufia majstro (mistika filozofo) fakulo en la tri tendencoj de la ĝenrisma turka literaturo kaj en la poezio de la Literaturo Divano. Gravuloj de tiu poezia literaturo de tiu periodo estis Karacaoğlan, Atik Ömer, Erzurumlu Emrah kaj Kayserili Seyrani.
Kuirarto
La kuirarto de la Otomana Imperio estas la tipa gastronomio de la Otomana Imperio, kiu ekde la 15-a jarcento disvastiĝis tra tri kontinentoj (Eŭropo, Azio kaj Afriko) kaj vivis plej bone dum la 16-a kaj 17-a jarcentoj. En la 1920-aj jaroj la Otomana Imperio malaperis kaj estis anstataŭita de la Respubliko Turkio. Oni konsideras, ke otomana kuirarto estas antaŭulo de la nuntempa kuirarto de Turkio.
Ágnes Kosza
KOSZA Ágnes [kosa] estas rumania hungara violonistino. Ŝi naskiĝis en Sfântu Gheorghe la 21-an de septembro 1983.
Kariero
Ágnes Kosza studis en 2002-2003 en Muzikaltlernejo de Kluĵo, poste ŝi diplomitiĝis en 2008 en Lyon (Francio). Ŝi estas solistino de la Filharmonia Orkestro de Oradea.
Cell
Cell - nomo de multkerna procesoro fare de Sony, IBM kaj Toshiba. La procesoro estis prezentita en februaro de 2005 j dum konferenco International Solid Stafe Circuits Conference (ISSCC) en Sanfrancisko. En Cell estas realigita arkitekturo de multkerna kaj multflua superkomputilo-en-kristalo. Prezentita prototipo konsistas el 64-bita procesoro PowerPC kaj 8 aldonaj kalkulaj kernoj, kiuj estas titolitaj sinergiaj kalkulaj elementoj (Syneristic Processing Element - SPE). Per teknologio de virtualigo de la kernoj povas samtempe labori kun kelkaj operaciumoj. La procesoro povas funkcii pli rapide ol 4.5 GHz. Povumo uzata de Cell proksimumas al 30 W, kio estas kompareble al Intel Pentium M. Duflua kerno PowerPC rolas reganton al aliaj unufluaj kernoj SPE, kiuj plenumas ĉefan kalkultaskon. Ĉiu kerno SPE havas 256 Kb de staplo, en kerno de PowerPC estas uzata 23 Kb de staplo de unua nivelo (L1) kaj 512 Kb de staplo de dua nivelo (L2). Ĉiuj kernoj estas ligitaj per speciala buso, per kiu datumoj estas sendataj kaj ricevataj el SPE. La buso uzas normon XDR fare de firmao Rambus. Transdono de datenoj realiĝas per kontrolilo de de memoro kaj kontrolilo de en/el-igo. La kontroliloj estas integritaj en la procesoron. Interfaco de en/el-igo uzas teknologion FlexIO fare de Rambus. Necesas rimarki, ke ĉiumomente Cell povas prilabori dek fluojn de instrukcioj. Buso XDR havas frekvencon 3,2 GHz kaj FlexIO - 6,4 GHz.
Linpack
Linpack - estas testaro por komputilegoj. La testaro pritaksas komputan povumon de komputilego en kalkulo kun glita punkto. Linpack estas uzata ek de tempoj de vektoraj komputilegoj.
Arquillos
Arquillos [arKIljos] estas vilaĝo kaj municipo de la Aŭtonoma Komunumo Andaluzio, en la provinco Jaén, sude de Hispanio.
La ekonomio dependas el la agrikulturo kaj partikulare el la kultivo de olivarboj. En la komarko El Condado estas ankaŭ paŝtejoj kaj malfermaj kverkarbaroj dediĉitaj al brutobredado kaj al malgranda ĉasado (perdrikoj, kunikloj, leporoj ktp.).
Historio
La plej antikvaj dokumentaj mencioj de Arquillos datas de 1254, kiam Alfonso la 10-a donis la domaron al Baeza por ties protekto kaj defendo. Laŭ aliaj tiamaj dokumentoj, ŝajne estis setlejo de islama deveno.
Ŝajne kaj Kristoforo Kolumbo kaj poste Teresa de Ávila trapasis la gastejon de Arquillos.
En la 18a jarcento dum regado de Karolo la 3-a, la Intendento de Sevilo, Don Pablo de Olavide, iniciatis la koloniigon de Sierra Morena, laŭ plano de 1767. Tiu koloniigo planis la kreadon de 44 setlejoj kaj dekunu urboj, kaj Arquillos estis elektita por unu el tiuj setlejoj, kun la nomo Campomania (laŭ la ministro Campomanes), sed finfine tio ne estis plenumita. La teritorio estis ordigita kaj la setlejoj estis konstruitaj laŭ desegnita plano kun regulaj rektaj stratoj, urbanizado kiu konserviĝis en Arquillos: simetrio, unuformeco kaj ordo, kun kelkaj placoj kaj civila kaj religia centro en la okcidenta bordo, apud la vojkruco.
Tiu kolonoj estis regataj per speciala sistemo ĝis la kreo de la provinca dividado en 1833 ekde kiam Arquillos ekdependiĝis de Santisteban del Puerto ĝis ankaŭ en 1833, la reĝino Isabel la 2-a sendependigis ĝin pro la kapto tie, dek jarojn antaŭe, de la generalo Riego, simbolo de la revolucia liberalismo, post perfido kiam li luktis kontraŭ la francaj trupoj de la Cent Mil Filoj de Sankta Ludoviko.
En januaro 1810 dum la Milito de Hispana Sendependiĝo la napoleona armeo venkis trapasante Sierra Morena kaj hispanaj venkitoj rifuĝiĝis en Arquillos.
Demografio
Laŭ statistikoj de la andaluza registaro (SIMA, 2007) la 1966 geloĝantoj de la municipo Arquillos estas 986 inoj kaj 980 viroj. En la 65-kvadratkilometra teritorio estas 2 setlejoj, kie loĝas 1960 geloĝantoj, kaj aliaj 6 geloĝantoj loĝas dise en kamparo. Lasta konata nombro de naskiĝoj po jaro estis 21, 12 inoj kaj 9 viroj, kaj mortis 16, 7 inoj kaj 9 viroj. Tiel la natura kresko estis 5 (0.3%). La laborkapabla loĝantaro estis 704 homoj (35.8%).
Ryoma Kida
Ryoma Kida (氣田 亮真, n. ) estas japana futbalisto.
Li ekde la jaro 2020 futbalas ĉe la unua vira teamo de la klubo V-Varen Nagasaki.
22561 Miviscardi
22561 Miviscardi estas asteroido de la asteroida zono malkovrita la en la kadro la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Nomo
Ĝi estis nomita en honoro de Michael Anthony Viscardi, finalisto en 2006 de la Intel Science Talent Search, scienca konkurso por lernantoj en lasta jaro de mezlernejo, pro lia projekto pri matematiko. Li estis lernanto ĉe la Josan Academy de San-Diego (Kalifornio).
Lehe (Emsland)
Lehe estas komunumo en Germanio. Ĝi troviĝas en la distrikto Emsland de la federacia lando Malsupra Saksio. Fine de la komunumo havis  loĝantojn.
Károly Frigyes Karner
Károly Frigyes Karner [kAroj fridjeŝ], laŭ hungarlingve kutima nomordo Karner Károly Frigyes (iomete pli mallonge Karner F. Károly aŭ Karner Károly) estis hungara luterana pastro, altlerneja instruisto, tradukisto.
Károly Frigyes Karner naskiĝis la en Kőszeg, li mortis la  en Sopron.
Red Garland
William "Red" GARLAND (* 13-an de majo 1923 en Dallas; † 23-an de aprilo 1984 samloke) estis usona ĵaz-pianisto.
Kariero
Red Garland ludis en 1953 kun Charlie Parker en ĵazklubejo Storyville en Bostono (Charlie Parker at Storyville) kaj estis poste pianisto de la mita unua „klasika“ kvinopo/sesopo de Miles Davis inter 1955 kaj 1958. Kiel kolego John Coltrane, Cannonball Adderley, Paul Chambers kaj Philly Joe Jones li tamen neniam atingis ties famon. Garland estis pianisto laŭ la bibopa tradicio de Bud Powell, riĉigis sian ludon tamen ofte per maniero uzi blokakordojn, kio aparte distingis lin.
Krom la albumoj de la menciitaj bandoj de Davis (ekz. Relaxin' with the Miles Davis Quintet) ekzistas ankaŭ sonregistraĵoj de li sub lia nomo, produktitaj ĝis 1962 por Prestige Records en la studioj de Rudy Van Gelder. Kun la ritmosekcio de Davis kaj kun John Coltrane li kunlaboris en 1956 pri la albumo Tenor Madness de Sonny Rollins.
Nur en 1971 li denove surdiskigis propranome; por MPS ekestis sonregistraĵoj kun Jimmy Heath resp. kun Sam Jones (Auf Wiedersehen). En 1974 li prezentis en Keystone Korner je San-Francisko; en sia triopo ludis basisto James Leary kaj frapinstrumentisto Eddie Marshall. En 1977 li muzikis kun Leroy Vinnegar kaj Philly Joe Jones kaj denove prezentis en Keystone Korner; en decembro li direktis sonregistraĵojn por Galaxy Records kun Nat Adderley, Harold Land kaj Ira Sullivan. En 1978 li muzikis en kvaropo Leo Wright, poste li koncertis kun Sadao Watanabe, Richard Davis kaj Roy Haynes en Tokio. En 1979 li formis triopon kun Ron Carter kaj Ben Riley, kiun ili por surdiskigoj pligrandigis per Julian Priester, George Coleman kaj Kenny Burrell. En 1980 li tenis komunan kvaropon kun Lou Donaldson, en 1982 ekestis lastaj studio-registraĵoj kun Jamil Nasser kaj Frank Gant (Misty); februaron de 1983 li lastan fojon prezentis, denove kun James Leary kaj Eddie Marshall, en Keystone Korner.
Caetanos
Caetanos estas municipo en la brazila subŝtato Bahio, kiu havis 13.639 loĝantojn en 2010.
Judita de Flandrio
Judita de Flandrio (n. oktobron 844, m. 870) estis filino de Karlo la 2-a (Francio) kaj edzino de du reĝoj de Wessex kaj de Baldueno la 1-a (Flandrio).
Kiam ŝi havis nur dekdu jarojn ŝia patro edzigis ŝin al Aethelwulf, reĝo de Wessex, Anglio, kiu haltis ĉe la kortego de Karlo dum sia reveno de pilgrimado al Romo. Laŭ la anglosaksa historiisto Asser, la dua filo de Aethelwulf Ethelbald verŝajne partoprenis komploton kontraŭ sia patro, kies nova edzino povus naski rivalajn heredontojn. Por eviti enlandan militon, Aethelwulf permesis ke Ethelbald regu la okcidentan parton de Wessex.
Judita vendis siajn bienojn en Wessex kaj revenis al Francio, kie ŝia patro, kolerega pro ŝia edziĝo al Ethelbald, devigis ŝin eniri monaĥinejon ĉe Senlis (Oise), dirante ke ŝi estu "sub reĝa kaj episkopa kuratoreco, kun ĉiuj honoraj taŭgaj al reĝino, ĝis ŝi edziĝus laŭ la maniero preskribata de la apostolo, t.e. taŭge kaj laŭleĝe". Tamen ĉirkaŭ Kristnasko 860 Judita forkuris kun Baldueno la 1-a (Flandrio), al kiu ŝi tuj edziĝis. Denove ŝia patro koleris, kaj komandis siajn episkopojn ekskomuniki la paron. Ili fuĝis al Lotaro la 2-a (Lotharingia) antaŭ ol peti la subtenon de la papo, kiu persvadis ŝian patron agnoski la edziĝon, kaj konsenti al dua edziĝa ceremonio ĉe Auxerre en 863.
Karlo la 2-a konfidis al Baldueno la graflandon de Flandrio, kiun li sukcese defendis kontraŭ vikingoj.
Filoj
Judita kaj sia tria edzo Baldueno havis almenaŭ tri filojn:
Castrocielo
Castrocielo estas komunumo de Italio.
Hospital Clínic (Metroo de Barcelono)
Hospital Clínic estas stacio sur linio 5 de la Metroo de Barcelono, situanta en Barcelono.
Hospital Clínic estas estonta stacio sur linio 8 de la Metroo de Barcelono, situanta en Barcelono.
Angélique (romanserio)
Angelique estas serio de dek tri historiaj - aventuro - romantikaj romanoj, verkitaj de la franca verkisto Simone Changeux sub la plumnomo Anne Golon. La unuaj romanoj en la serio estis skribitaj en kunlaboro kun ŝia edzo, kaj Sebolod Sergeevich Golovinov, kiu subskribis ilin kiel Serge Golon. Kelkaj el la romanoj en la serio estis tradukitaj en la anglan kaj subskribitajn sub la nomo Sarjan Golon. La romanoj unue estis publikigitaj inter 1957 kaj 1985, kaj laŭ la raporto 150 milionoj da kopioj de ili estis venditaj tutmonde, kaj estis adaptitaj en ses plenlongajn filmojn kaj aliajn produktadojn de diversaj specoj, same kiel komiksooversio.
Malkonsentoj pri kopirajto ĉesigis la presadon de la tradukoj de la romanoj, kaj en multaj lokoj kie tiuj romanoj furoris kaj estis plej venditaj ili estis preskaŭ tute forgesitaj.
Resuma intrigo
La heroino estas Angelique Sansa de Montalupe, filino de la okcidenta franca provinca aristokrataro de la 17-a jarcento. Ŝi geedziĝas kun Joffrey de Pierreque, Grafo de Tuluzo, kiu estas signife pli maljuna ol ŝi, kiu estas en konflikto kun reĝo Ludoviko la 14-a.
Universitato Vanderbilt
Universitato Vanderbilt estas usona universitato en Nashville (Tenesio). Ĝi fondiĝis en 1873 de Cornelius Vanderbilt.
Ĝi havas ĉirkaŭ 11.500 studentojn.
Nigra nobelaro
Per nigra nobelaro, pliofte dirita nigra aristokrataro, estis difinita la roma aristokrataro kiu daŭrigante esti fidela al la papo post la konkero de Romo de 1870, kaj altrange oficante en la papa administrado, estis devigita surmeti la kortegan nigran veston, diritan ankaŭ “laŭhispana vestomaniero”: sistemo kiu daŭrigis ĝis 1968, kiam papo Paŭlo la 6-a per la Motu proprio "Pontificalis Domus", dekretis la finon de la papa kortego kun tuta ĝia baroka aparato.
Historio
Se akcepti la originan distingon inter feŭda aristokrataro originita de la romaj baronaj familioj kaj la nobelaro devenanta el la praktikado de la urbaj municipaj ŝarĝoj, tiu socia klaso formiĝis kaj prosperis ĉirkaŭ la povo de la papoj kaj de kardinaloj, kvankam daŭrigante diferenciĝi en sia eno laŭ la prestiĝo de la ŝarĝoj plenumitaj, (dekomence nur al la antikva barona klaso apartenis la rajton ŝarĝiĝi per la titolo Tronasistanta princo, Marŝalo de la Konklavo kaj de Granda Instruisto de la Sankta Hospico). Ĝi nombre kreskis laŭlonge de la jarcentoj pro la estiĝo de novaj “papaj” familioj ekloĝantaj en Romo kaj tiuj diversmaniere beneficitaj de la tera povo de la papoj, kaj aparte indikas ankaŭ tiun parton de la nobelaro kiu, post la konkero de Romo, daŭrigus esti fidela al la Suverena Papo (Papo Reĝo) distingiĝante sekve el la “blanka nobelaro” kiu, kvankam fidela al la papo, aliĝis ankaŭ al la novaj suverenoj de Savoja dinastio. Multaj de tiuj familioj de la “nigra nobelaro” fermis la pordegojn de siaj palacoj (ago esprimanta funebron) por signi malkonsenton kaj rifuzon de la novaj suverenoj. Tio ĉesis nur okaze de la Lateranaj Traktatoj.
Inter la roma “nigra” aristokrataro memorindas aparte la romaj princaj familioj kaj tiuj de la markizoj de Baldakeno kiuj plenumis oficojn tradicie heredajn ĉe la papa kortego, kiel la Familio Colonna, Orsini, Sacchetti, Massimo, Patrizi Naro Montoro, Serlupi Crescenzi), Caetani, Ruspoli, Radini Tedeschi, Borghese, Chigi, Gabrielli, Guglielmi, Lancellotti, Aldobrandini, Pallavicini, Odescalchi, Altieri ktp
Inter la “blanka” aristokrataro nombriĝendas Boncompagni Ludovisi, Ottoboni, Caetani, Cesarini Sforza, Doria Pamphilj, Ruspoli, Sciarra, Schiaratura, Lovatelli, branĉoj de Odescalchi kaj de Pallavicini. Ne mankis, fakte, familioj kiuj, pro la malpermeso de fidokomizo en la itala civila kodo de 1965, dividiĝis en sia eno ĉar pliiĝis la aŭtonomion de la duenaskitaj branĉoj.
Gary Lineker
Gary Lineker (n. ) estas angla futbalisto. Li de 1984 ĝis 1992 membris en la angla nacia teamo de futbalo. Li estis aktiva teamano kiu partoprenis en 80 matĉoj kaj atingis 48 golojn.
NGC 1726
NGC 1726 (aliaj indikoj — PGC 16508, MCG -1-13-42) estas galaksio en konstelacio Eridano.
Distrikto Sierpc
Distrikto Sierpc - pole powiat sierpecki - estas distrikto en la provinco (historie vojevodio) Mazovio de Pollando. Distrikta centro estas la urbo Sierpc. Fine de en la distrikto vivis.
Isolatorweg (amsterdama metrostacio)
Isolatorweg estas fina stacio sur la linioj 50 kaj 51 de la Metroo de Amsterdamo.
Azuleĥo
Tiu flanko povas esti unukolora aŭ multkolora, tutebena aŭ kun reliefo. La azuleĥo estas ĝenerale uzata grandkvante kiel elemento asocia al la arkitekturo por kovro de areoj internaj aŭ eksternaj, aŭ kiel izola ornamelemento. Oni ankaŭ trovas azuleĥojn en tiuj lokoj, kiuj estis hispanaj kaj portugalaj kolonioj.
Azuleĥoj estas grava elemento de la portugala arkitekturo; ili estas metitaj sur muroj, plankoj kaj plafonoj, kaj oni konsideras ilin kiel simbolon de la lando.
Aleksandro la 1-a Karađorđević
Aleksandro la 1-a Karadjordjević (Александар I Карађорђевић; naskiĝis la 16-an de decembro 1888, mortis la 9-an de oktobro 1934) estis la unua reĝo de Jugoslavio (en la jaroj 1921 - 1929) nomata Reĝlando de serboj, kroatoj kaj slovenoj) ekde la jaro 1921 ĝis sia morto.
Patra korpo
la patra korpo de meteoroido aŭ meteorŝtono estas la astro, de kiu venas tiu meteorŝtono aŭ klaso de meteorŝtono.
Identigo
Por determini la ĉiela korpo el kiu devenas ia klaso de meteorŝtono, oni komparas la albedon kaj spektron de tiuj materialoj kun tiuj de konata astroj. Tiuj studoj montris, ke iaj klasoj de meteorŝtono estas proksime kongruaj kun iaj asteroidoj.
Asahi Uenaka
Asahi Uenaka (植中 朝日, n. ) estas japana futbalisto.
Li ekde la jaro 2020 futbalas ĉe la unua vira teamo de la klubo V-Varen Nagasaki.
Cave
Cave estas komunumo de Italio.
Asimptota distribuo
En matematiko kaj statistiko, asimptota distribuo estas hipoteza distribuo kiu estas la limiganta distribuo de vico de distribuoj. Distribuo estas (???) orda aro de hazarda variablo
por i = 1 ... n por iu pozitiva entjero n. Asimptota distribuo permesas al i esti sen baro, tio estas ke n estas malfinio.
Speciala okazo de asimptota distribuo estas kiam la malfruaj elementoj iras al nulo - tio estas, la Zi iras al 0 kiam i iras al malfinio. Iuj uzoj de la termino de "asimptota distribuo" temas nur al ĉi tiu speciala okazo.
Ĉi tio estas bazita sur la nocio de asimptota de funkcio kiu pure proksimiĝas al konstanta valoro (la asimptoto) kiam la argumento iras al malfinio; "pura" en ĉi tiu senco signifas ke por ĉiu dezirata proksimeco, estas iu valoro de la argumento post kiu la funkcio neniam diferenciĝas de la asimptoto je pli granda valoro ol la dezirata proksimeco.
Asimptoto estas rekto al kiu kurbo proksimiĝas sed kiun povas neniam tuŝi aŭ sekci. Neformale, eblas dirii de la kurbo sekcas la asimptoton "je malfinio" kvankam ĉi tio estas ne preciza difino. Valoro de funkcio
iĝas arbitre malgrandan kiam x pligrandiĝas.
16701 Volpe
16701 Volpe estas asteroido de la asteroida zono malkovrita la elde la Nacia Observatorio de Kitt Peak, proksime de Tucson (Arizono, Usono) en la kadro de la projekto Spacewatch.
Nomo
Ĝi estis nomita en honoro de la paragvaja amatora astronomo Miguel A. Volpe Borgonon, profesoro pri inĝenierarto ĉe la Nacia Universitato de Asunciono kaj unu el la fondintoj de la Klubo de Astrofiziko de Paragvajo.
Entença (Metroo de Barcelono)
Entença estas stacio sur linio 5 de la Metroo de Barcelono, situanta en Barcelono.
Ustj-Dĵeguta
Ustj-Dĵeguta (ruse Усть-Джегута) estas urbo en Karaĉajio-Ĉerkesio en Rusio.
Kodo de OKATO de la urbo (en jaro 2005) estas 91235501.
La urbo havas statuson de urbo ekde jaro 1975.
La interurba telefona kodo estas 87875, la enurbaj telefonnumeroj estas kvinciferaj (en jaro 2005).
La loka tempo estas la sama kiel moskva tempo (en jaro 2005).
Geografiaj koordinatoj de la urbo estas.
La urbo estas sur dekstra bordo de rivero Kubanj (Кубань) ĉe enenfluo en ĝin de rivero Dĵeguta (Джегута).
En jaro 1959 la urbo havis 4,4 mil loĝantojn.
En jaro 2002 la urbo havis 32,9 mil loĝantojn.
Contadora-grupo
La Contadora-grupo estis iniciativo de la ministroj pri eksteraj aferoj de Kolumbio, Meksiko kaj Venezuelo, por fini la armean konflikton respektive armeajn konfliktojn en Salvadoro, Nikaragvo kaj Gvatemalo en la unua duono de la 1980-aj jaroj. Tiu konflikto estis minaco por la politika stabileco de la tuta mezamerika regiono.
La fonto de tiu iniciato estis la sveda ĉefministro Olof Palme kaj la Nobel-premiitoj Gabriel García Márquez, Alfonso García Robles kaj Alva Myrdal, kiuj telefone kontaktis la prezidantojn de Kolumbio, Meksiko, Venezuelo kaj Panamo, kaj alvokis ilin peri pacige en la armea konflikto.
Unuafoje la grupo rekontiĝis sur la panama insulo Contadora, kiu estas parto de la perla arkipelago (hispane Archipiélago de las Perlas) en la Golfo de Panamo de la Pacifika Oceano.
La kunvenoj de la Contadora-grupo konsistigis bazon por posta pripaca traktato, por kiu Óscar Arias Sánchez ricevis la Nobel-premion pri paco.
Piramido de Cestio
La Piramido Cestio (aŭ Piramido de Gajo Cestio) estas piramido el egipta stilo kiu troviĝas en Romo (Italio), apud la Pordo de Sankta Paŭlo kaj la Nekatolika tombejo.
Ĝi konstruiĝis ĉirkaŭ la jaro 12 a.K. kiel tombo por Gajo Cestio Epulono, magistratano. Ĝia bazo, kvadrata, havas 30 metrojn larĝe kaj altas je 36,40 metroj. Ĝi estas kovrata de marmoro, kvankam interne ĝi havas brikojn. En la orienta kaj okcidenta flankoj troviĝas latinaj enskriboj kie registriĝas la nomo de Cestio kaj la tempodaŭro de la konstruado, entute 330 tagoj.
En la epoko de la cezaroj, komenciĝis la konstruado en Romo de gigantaj tomboj, kelkaj el ili, kiel tiu de Gajo Cestio, inspirita je la modeloj de Egiptio de la ptolemeoj. En pasintaj tempoj oni pensis ke la piramido estis la tombo de Remo. En la 3-a jarcento, la piramido estis inkluzivita en la Aŭrelia murego.
12223 Hoskin
12223 Hoskin estas asteroido de la asteroida zono, malkovrita la elde la Observatorio Oak Ridge en Harvard (Masaĉuseco, Usono).
Nomo
Ĝi estis nomita en honoro de Michael A. Hoskin, kiu fondis la Journal for the History of Astronomy en 1970 kaj de tiam eldonas ĝin. Li establis la arkivojn en la Churchill College de Kembriĝo, estas eminenta fakulo pri William Herschel kaj faris laboron de pioniero en arkeoastronomio ĉirkaŭ la okcidenta Mediteraneo.
Eŭrovido-Kantokonkurso 2017
La 62-a Eŭrovido-Kantokonkurso okazis en la ukrainia ĉefurbo Kievo je la 9-a, 11-a kaj 13-a de majo 2017, post kiam la reprezentanto de Ukrainio, Ĝamala venkis per la kanto «1944» en Eŭrovido 2016. Venkis la portugalo Salvador Sobral.
Unua duonfinalo (mardo la 9-an de majo)
La unua duonfinalo okazis je la 9-a de majo je 21:00 MET (19:00 UTC).
Dua duonfinalo (ĵaŭde la 11-an de majo)
La dua duonfinalo okazis je la 11-a de majo je 21:00 MET (19:00 UTC).
Finalo (sabate la 13-an de majo)
La finalo okazis je la 13-a de majo je 21:00 MET (19:00 UTC). Ĝin partoprenis 20 reprezentintoj elektitaj en la duonfinaloj kaj la reprezentintoj de la landoj de t.n. "Granda Kvinopo" (angle Big Five) kaj la reprezentanto de la gastiganta lando.
Champ-Saint-Père (stacidomo)
Champ-Saint-Père estas fermita franca stacidomo sur linio Nantes-Orléans -, situanta en Le Champ-Saint-Père, en departemento Vendée, regiono Luarlandoj.
Temas pri stacidomo de Société nationale des chemins de fer français (SNCF).
Altamira (Meksiko)
Ĝi havas ĉ. 120 000 loĝantoj kaj havas industrian karakteron. Tre gravas la haveno de Altamira. En Altamira oni ĉefe pritraktas kontenerajn ŝipojn.
Gordon Milne
Gordon Milne (n. ) estas angla futbalisto. Li de 1963 ĝis 1964 membris en la angla nacia teamo de futbalo.
Palembang
Palembang estas regiona ĉefurbo (iam reĝa sidejo) kaj riverborda havenurbo en insulo Sumatro en Indonezio. Ĝi estas la administra centro de la provinco Suda Sumatro.
Situo
Palembang situas sur nordorienta parto de la insulo Sumatro laŭ rivero.
Historio
La unua skriba mencio okazis pri la urbo en 682 post Kristo. Palembang iam estis reĝa sidejo. La regno kontrolis teritoriojn el la nuna Malajzio kaj Indonezio. La arkitektura heredaĵo de nederlanda koloniigo daŭre estas videbla en la urbo. Operaco Bumerango estis malsukcesa aeratako fare de la Usonaj Aerfortoj (USAAF) kontraŭ instalaĵojn de naftorafinejoj en la Japan-okupaciita Palembango en la nokto de la 10a/11a de aŭgusto 1944 dum la Dua Mondmilito.
Klimato
Palembang havas tropikan klimaton. La temperaturo estas inter 23-32 ° C. Jare pluvas proksimume po 2000-3000 mm.
Desiderio
Desiderio (mortis iam post 786) estis la lasta reĝo de la longobardoj. Li regis de 757 ĝis 774 en Pavio, kiam lia reĝlando estis konkerita de Karolo la Granda. Origine, li estis duko de Lombardio, Toskanio kaj, poste, ankaŭ de Istrio. Post la morto de Astolfo li estis kronita reĝo.
Li faris multajn militojn kontraŭ italaj duklandoj kaj iĝis protektanto de la papo. Kiam Paŭlo la 1-a mortis, li invadis Romon por eksigi kaj aresti kontraŭpapon Konstanteno la 2-a kaj elektis la papon Stefano la 3-a. Sed Stefano la 3-a malamikiĝis de li ĉar estis kontraŭ la edziniĝo de lia filino Desiderata al Karolo la Granda en 768. Karolo petis al Papo Adriano la 1-a sian eksedziĝon en 771, kaj li tion permesis. Alia filino de li, Liutperga, edziniĝis al Tasilo la 3-a de Bavario.
Pro heredaj disputoj, Desiderio invadis la papajn ŝtatojn. La papo petis helpon al frankoj, kiuj invadis Italion en 773. Post la sieĝo de Pavio, la longobardoj estis venkitaj kaj Desiderio kaj lia edzino forportitaj al la franka regno kaj malliberigitaj en monaĥejo Corbie.
Queen (muzikalbumo)
Queen estas la debuta muzikalbumo de la angla rokmuzika grupo Queen. Ĝi estis lanĉata en 1973 kaj produktata de Roy Thomas Baker, Jonh Anthony kaj Queen. Ĝiaj muzikaĵoj enhavas interalie mitajn ("My Fairy King") kaj religiajn ("Jesus") temojn.
August Lehrmann
August LEHRMANN (naskiĝinta la en Schweinfurt, mortinta la  en Vajmaro) estis germana arĥitekto kaj urba planisto.
Agadoj profesiaj
Inter 1908 kaj 1937 li deĵoris kiel urba konstrukonsilisto en Vajmaro. Li planis la faman Asbach-verdzonaron. Parto de ĝi estas nun la Vajmarhaloparko. Aliaj eroj estas la sporta kaj ripozuma centro kun Schwansee-naĝejo kaj la Vimaria-stadiono (kiu iam nomiĝis Thüringische Landskampfbahn).
NGC 1727
NGC 1727 (alia indiko — ESO 56-SC14) estas malfermita stelamaso kun emisia nebulozo en konstelacio Orfiŝo.
August Lehrmann
Agadoj profesiaj
En 1912 li starigis suĉinfanejon norde de Jakobo-kirko nomite Feodora-hejmo. Aliaj laboraĵoj de li estis en 1930 la iama laborpostenperada oficejo de ĉe Roll-placo, en 1925–28 la Pestalozzi-lernejo de ĉe William-Shakespeare-strato kaj en 1928/29 la Schiller-gimnazio de ĉe Thomas-Mann-strato.
NGC 1727
Ĉi tiu objekto estis jam en la originala versio de NGC-katalogo.
August Lehrmann
Agadoj profesiaj
Taksatas Lehrmann peranto inter la tiam konservema vajmara urboadministrado kaj modernaj ideoj konstruaj-urboplanadaj kio ne ĉiam malkunigeblis. La verda Asbach-strio estis siatempe unu el la plej ambiciaj verdozonaj projektoj en tuta Germanujo. Pri konceptoj siaj modernaj li ankaŭ teorie verkis.
Li entombigitis sur la Historia tombejo vajmara.
Senpera princlando
La unua tia princlando estis Vroclava princlando, kiu fariĝis senpera en la jaro 1335. Iom post iom plimulto de la sileziaj princlandoj fariĝis senperaj kaj kiel senperaj ili finis sian ekzistadon, escepto estis Opava princlando kaj Krnova princlando, kiujn post konfiskado dum tridekjara milito akiris la dinastio de Liĥtenŝtejno kaj retenis al si ĝis la jaro 1918. La titolaron (Herzog von Troppau und Jägerndorf) uzas la regantoj de Liĥtenŝtejno ĝis hodiaŭ.
Filipo (kontraŭpapo)
Filipo, latine  Philippus, estis kontraŭpapo unu tagon, la 31-a de julio 768. Li estis kirkestro de abatejo en Romo, 768, post la morto de papo Paŭlo la 1-a, Christophorus, kanceliero de eklezio, helpata de reĝo de longobardoj, eksigis la kontraŭpapon Konstanteno la 2-a. La generalo de longobardoj Valdipertus, kiel reprezentanto de reĝo Desiderio, elektis Filipon kiel papon, sed Christophorus ne akceptis lin. Filipo devis rezigni la papecon kaj estis arestita en abatejo, kaj Stefano la 3-a estis elektita papo de Christophorus kaj Desiderio.
Cândido Sales
Cândido Sales estas municipo en la brazila subŝtato Bahio, kiu havis 27.918 loĝantojn en 2010.
Cianoakrilata acido
Cianoakrilata acido aŭ ‎C4H3NO2 estas kemia kombinaĵo, apartenanta al la funkcia grupo de la organikaj acidoj, kie unu grupo karboksila (-COOH) ligiĝas al unu grupo cianoakrilata [H2C-NC-C]. Cianoakrilata acido estas senkolora likvaĵo, uzata kiel analiza reakciaĵo en kemiaj sintezoj kaj polimerizigaj reakcioj.
Denizo la 1-a
Dinis la 1-a (Denizo la 1-a) estis reĝo de Portugalio, alinomita La Terkultivanto, ankaŭ nomata "La Reĝo Trobadoro" aŭ "La Reĝo Poeto", naskiĝis (eble) en 1261 kaj mortis en 1325. Li fondis, en 1290, la Universitaton de Lisbono. Protektante la tiamajn poetajn, li mem verkis 76 am-kantojn, 52 amik-kantojn kaj 10 malben-kantojn.
Li estis la unua portugala reĝo, kiu komprenis ke por Portugalio daŭre konservi sian sendependon, devu havi propran kulturon sufiĉe malsimilan al de aliaj partoj de Iberio. Pro tio, li alvokis sekretariojn el Provenco por reformi la portugallingvan ortografion (li enirigis la lingvon la Ç, LH kaj NH, por anstataŭigi la hispanajn CZ (praa), LL kaj Ñ) kaj klopodis krei "kleran" lingvon per enmeto de multaj francaj kaj provencaj vortoj. Lia celo estis malproksimigi portugalan lingvon de hispana lingvo por krei nacian senton al portugaloj.
La jenaj paragrafetoj, kolektita el fama poemo, estas eta esperanta versio de amik-kanto, poemo kies poeta voĉo estas virina. Ŝi ploras pro la foresto de sia amanto ("amiko"):
Ho floroj, ho floroj de verda abio,
Ĉu vi novojn scias pri mia amiko?
Ho, Dio, kie estas li?
Ho floroj, ho floroj de verda branĉo,
Ĉu vi novojn scias pri mia amiko,
Tiu, kiu mensogis al mi pri nia amo?
La Rippe
La Rippe estas komunumo en la distrikto Nyon en Kantono Vaŭdo, Svislando. Ĝi havis 1024 loĝantojn je la 31-a de decembro 2012.
Geografio
La komunumo La Rippe situas en okcidento de Kantono Vaŭdo apud la franca landlimo. Ĝi etendiĝas de la valo de la rivero Boiron de Nyon ĝis al la kresto de la montoĉeno La Dôle en la Ĵurasa Montaro. La komunumo situas 7 kilometrojn okcidente de la distriktĉefurbo Nyon kaj proksimume 22 kilometrojn nordoriente de la urbo Ĝenevo. La komunumo konsistas el la vilaĝoj La Rippe kaj Tranchepied, la setlejo Le Moulin, kaj kelkaj izolitaj bienoj.
La teritorio de la komunumo etendiĝas sur areo de 16,61 km², de kiuj 53,1% estas kovritaj de arbaro, 42,4% servas por agrikulturo kaj 3,6% por setlado.
Najbaraj komunumoj
La komunumo La Rippe limas en nordo al Gingins, en oriento al Chéserex, en sudoriento al Crassier, en sudo al Divonne-les-Bains (Rodano-Alpoj, Francio), kaj en okcidento al Prémanon (Franĉ-Konteo, Francio).
Trafiko
La Rippe situas flanke de la gravaj trafikvojoj. La komunumo atingeblas pere de konekta vojo ek de la kantona ĉefvojo n-ro 122 de Crassier. La plej proksimaj alveturejoj al la svisa aŭtovojo A1 situas en distanco de proksimume 5 kilometroj sude en Chavannes-de-Bogis kaj okcidente apud Nyon. Pere de poŝtaŭtolinio al Nyon la komunumo estas konektita al la publika transportreto.
Historio
La unua dokumenta mencio de La Rippe datiĝas el la jaro 1384 kiel Rippis. Sur la komunuma teritorio estis trovitaj restaĵoj de romia instalaĵo kaj de la romia vojo Vy d'Etraz. En la jaro 1025 estis menciita la vilaĝo Pellens, kiu en la 11-a jarcento estis submetita al la Abatejo Saint-Maurice kaj en la jaro 1123 al la Abatejo Bonmont. Tiu vilaĝo estis en la 12-a jarcento forlasita, la iamaj loĝantoj laŭdire translokiĝis al bienoj de la Abatejo Saint-Claude, kiuj en la jaro 1309 estis konceditaj al Bonmont kaj en la jaro 1319 submetitaj al la protekto de la Grafolando Savojo. Dum mezepoko La Rippe apartenis al la Lando de Gex, poste de 1536 ĝis 1564 al la Voktejo Gex, tiam de 1564 ĝis 1598 al la Gubernio Bonmont, kiu estis submetita al la Voktejo Nyon kaj fine de 1711 ĝis la Helveta Revolucio de 1798 al la Voktejo Bonmont. Post la Helveta Revolucio ĝi estis atribuita al la Distrikto Nyon.
Puerto Rey
Puerto Rey estas submunicipo de la provinco de Toledo, en Kastilio-Manĉo (Hispanio), apartenanta al la municipa teritorio de Sevilleja de la Jara. Ĝi troviĝas en la komarko de La Jara, en la okcidenta parto de la Montoj de Toledo, ĉe la limo de la provincoj de Toledo kaj Cáceres.
Loĝantaro
Ties populacio estas de ĉirkaŭ 25 loĝantoj, kvankam dum semajnfinoj kaj festoj ĝi pliiĝas konsiderinde.
Geografio
Ĝi situaatas je 18 km de Sevilleja de la Jara, je 26,6 de Alía, je ĉirkaŭ 150 km de Toledo kaj je ĉ. 200 de Madrido.
Morey-Saint-Denis
Morey-Saint-Denis estas franca komunumo kiu situas en la Departemento Kostodorio (Département de la Côte-d'Or) en la regiono Burgonjo (Région Bourgogne), ĉirkaŭ 14 kilometrojn sude de Diĵono.
Vinoj kaj vinkeloj
La surfacampleksoj pri produktado estas :
Esperanto vivo
Okaze de la eŭropaj balotoj, Eŭropo - Demokratio - Esperanto ricevis 1 voĉdonon en 2009 (0.46 %).
Paranapiacaba
Paranapiacaba [paranapiakaba] estas vilaĝo en muncicipo Santo André, San-Paŭlo, Brazilo. Tie naskiĝis Fanny Luiza Dupré. Ĝia nomo signifas "loko de kie oni vidas la maron" en tupia lingvo.
Paranapiacaba estis fondita de anglaj fervojaj laboristoj sub gvido de la angla inĝeniero Daniel M. Fox en 1867 kun la portugala nomo "Estação Alto da Serra" (Surmontara Stacidomo). En 1896 sanĝiĝis ĝia nomo al "Vilaĝo Martim Smith". En tiu tempo, la vilaĝo havas nur anglajn tipajn lignajn konstruaĵojn, tuj aperis apuda brazila tipa kvartalo, sed ĝis la 1940-aj jaroj dominis la angloj kaj iliaj idoj. En 1946, la brazila registraro aĉetis la fervojon de angla kompanio, kaj pro tio, la plejparto de la angloj forlasis la vilaĝon. En 1986 oni komencis restaŭron de historiaj konstruaĵoj de Paranapiacaba kaj hodiaŭe ĝi estas muzea turisma vilaĝo.
Lehesten
Lehesten estas urba komunumo en Germanio. Ĝi troviĝas en la distrikto Saalfeld-Rudolstadt de la federacia lando Turingio, kaj krome estas parto de komunumaro, do grupiĝo de pluraj najbaraj komunumoj por komuna plenumo de iuj administraj servoj, nomata Verwaltungsgemeinschaft Schiefergebirge (en Esperanto "komunumaro Ardeza Montaro"). Fine de la jaro la komunumo havis  loĝantojn.
22562 Wage
22562 Wage estas asteroido de la asteroida zono malkovrita la en la kadro la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Nomo
Ĝi estis nomita en honoro de Nicholas Michael Wage, finalisto en 2006 de la scienca konkurso por lernantoj en lasta jaro de mezlernejo Intel Science Talent Search, pro lia projekto pri matematiko. Li estis lernanto ĉe la Appleton High School East de Appleton (Viskonsino).
Ussurijsk
Ussurijsk (ruse Уссурийск) estas urbo, administra centro de Ussurijska urba distrikto en Ĉemara Regiono en Rusio.
La urbo estis fondita en jaro 1866.
Ĝi havas statuson de urbo ekde jaro 1898.
La urbo antaŭe estis nomita kiel: Ussurijsk estis fondita en la 1866a jaro kiel vilaĝo Nikolskoje (honore de Sankta Nikolao de Mira) de 13 familioj, venintaj por loĝigo el Astraĥana gubernio. La vilaĝo en la 1898a ricevis la statuson de urbo kaj la nomon Nikolsk. Poste la nombro da ĝiaj loĝantoj estis alplenigita de transmigrantoj el Ukrainio, amase elmigrintaj en la sudo de la malproksimorienta region de Rusia imperio. En la 1926a la urbo estis alinomigita en Nikolsk-Ussurijskij por ĝia distingo de la Nikolsk en Vologda provinco. De la 1935a ĝis la 1957a la urbo nomiĝis Voroŝilov laŭ la familia nomo de la soveta armeestro Kliment Voroŝilov. Post la morto de Josif Stalin en la 1957a la urbo estis alinomigita en Ussurijsk.
La interurba telefona kodo estas 42341, la enurbaj telefonnumeroj estas kvinciferaj (en jaro 2005).
Ussurijsk, kiel tuta Ĉemara regiono, situas en la horzono signata laŭ internacia normo kiel Vladivostok Time Zone (VLAT/VLAST). Rilate al la Moskva tempo, la horzono havas konstantan diferencon +7 horoj kaj signatas en Rusio kiel MSK+7.
Geografiaj koordinatoj de la urbo estas. La urbo situas en Razdolnaja-Ĥankaa baseno, je 112 km de Vladivostoko ĉe kunfluo de riveroj Razdolnaja (Раздольная), Rakovka (Раковка), Komarovka (Комаровка). La areo de la urba distrikto estas 3 690 km².
La klimato de Ussurijsk estas musona. Relativa humideco estas alta, pluvoj plimulte estas abundaj, torentaj. Maksimumo de la atmosferaj akvaĵoj falas en julio kaj aŭgusto. Vintroj estas fridaj, precipe sennubaj. Stabilaj frostoj ĉesas en marto. Printempo estas malvarmeta, venas ekstreme malrapide. Somero estas varma kaj humida. La plej varma monato estas aŭgusto. Aŭtuno estas varma, dominas hela vetero. La averaĝa temperaturo en septembro estas 15-17 °C.
Ussurijsk estas granda fervoja nodo en la Transsiberia fervoja arterio. En la urbo estas: la Ussurijska lokomotivripara uzino (granda entrepreno riparanta lokomotivoj por bezonoj de la Rusia fervojo kaj industriaj entreprenoj), entreprenoj de nutra industrio (sukera, lakta, likvor-branda fabrikoj), uzinoj de maŝinkonstrua industrio. Estas entreprenoj de kudrado de vestaĵoj kaj leda piedvesto, entreprenoj de konstrua industrio, oksigenfabriko, meblofabriko, kartona kombinato.
Fervoja stacidomo de la urbo estas stacio Ussurijsk de la Malproksimorienta fervojo. La stacidomo servas tiel al apudurbaj (al Vladivostok kaj Ruĵino), kiel al interurbaj trajnoj.
En jaro 1959 la urbo havis 104 mil loĝantojn.
En jaro 2002 la urbo havis 157,8 mil loĝantojn. Ussurijsk estas la tria laŭ loĝantaro (post Vladivostok kaj Naĥodka) urbo en Ĉemara regiono — 153,6 mil homoj (2009). (Ussurijska urba distrikto — 180,7 mil homoj (2009)).
19314 Nakamuratetsu
19314 Nakamuratetsu estas asteroido de la asteroida zono malkovrita la de la japanaj astronomoj Kin Endate kaj Kazurō Watanabe elde la observatorio de Kitami en Abaŝiri-subgubernio (insulo Hokajdo, Japanio).
Nomo
Ĝi estis nomita en memoro de la japana medicina doktoro Tetsu Nakamura (japane : 中村哲, Nakamura Tetsu, 1946–2019), kiu laboris por la afgana popolo kaj estis pafmortigita sur sia vojo al la situejo de sia projekto en Afganio. Li komencis provizi medicinajn servojn al la trafintoj de lepro en 1984, kaj pli malfrue al la afganaj rifuĝintoj en Peŝavaro, Pakistano.
Reykjaströnd
Reykjaströnd (Strando de la Fumoj) nomiĝas tereno en Islando, kiu sin etendas laŭ la maro oriente de la monto Tindastóll, de Gönguskarðsárós (la elfluejo de la rivero Gönguskarðsá) en la sudo ĝis la roka kabo, Landsendi (Fino de la Lando), en la nordo kiu sin tie elstaras en la maron. La longeco de Reykjaströnd estas ĉirkaŭ 20 kilometroj sed mallarĝa ĝi estas inter la monto kaj la maro. Tamen ĝia larĝeco iom varias. Kelkaj bienoj estas en tiu tereno kaj la plej norda nomiĝas Reykir kiuj signifas fumoj. Tie estas du varmaj fontoj ĉe la marbordo kaj de ili ricevis la bieno sian nomon kaj ankaŭ la tuta tereno, Reykjaströnd.
Estas dirita en la malnova Sagao de Grettir kiu dum siaj lastaj jaroj estis ekzilito en Drangey kun sia frato, Illugi, kaj la sklavo, Glaumur, ke iufoje la fajro en lia kabano estingiĝis. Tiam Grettir naĝis el Drangey al Reykir kaj kiam li enlandiĝis sur la marbordo de Reykir li longe sin varmigis en la varma fonto kiu de tiam nomiĝas Grettislaug (Fonto de Grettir). Poste la bienulo en Reykir donis al li fajron kaj transportis lin en sia boato al Drangey. La longeco de Drangey al Reykir estas ĉirkaŭ sep kilometroj.
En Reykir nun estas eta haveno de kie oni transportas turistoj al Drangey dum la someroj. Ankaŭ en Reykir oni nun servas turistojn kaj tie ili povas bani sin en la varmaj fontoj.
Meze de Reykjaströnd situas Fagranes, la plej granda bieno en tiu kamparo. Tie antaŭe estis pastrejo kaj preĝejo ĝis la jaro 1892 kiam la preĝejo en la vilaĝo, Sauðárkrókur, estis konstruita.
Ebblinghem (stacidomo)
Ebblinghem estas franca stacidomo sur linio Lille -, situanta en Ebblinghem (jen francigite, origine okcidentflandre Ebblingem), en departemento Nord, regiono Hauts-de-France.
Temas pri stacidomo de Société nationale des chemins de fer français (SNCF), priservata de trajnoj Hauts-de-France.
Ĝi situas ĉe kilometra punkto (PK) de la linio Lille - Les Fontinettes (295000).
Pordo de Sankta Paŭlo
La Pordo de Sankta Paŭlo (Porta San Paolo), antaŭe nomata Porta Ostiensis pro la Ostia vojo kiu iris al Ostia tra ĝi, estas pordo de la Aŭrelia Murego en Romo (Italio) situanta inter la Adriana pordo oriente kaj la Havena pordo okcidente. Temas pri unu el la plej bone konservataj pordoj de Romo. Tiu ĉi grava pordo de la urbo estis konstruita sub la ordonoj de Maksencio: Ĝi havas du defendoturojn kaj du enirejojn kiujn konstruigis Flavio Honorio ĉirkaŭ 401-403. Dum la sieĝo de la urbo en 549 fare de la ostrogotoj, Totila eniris en Romon tra ĉi pordo post perfiso de la garnizono.
Ĝi estis rebaptita kiel Pordo de Sankta Paŭlo pro ĝia proksimeco al la Baziliko Sankta Paŭlo antaŭ la Muroj.
Distrikto Skarżysko
La distrikto Skarżysko - pole powiat skarżyski - estas administra distrikto de Pollando. Ĝi apartenas al la provinco aŭ historie vojevodio Sanktakrucio. Administra centro estas la samnoma urbo Skarżysko-Kamienna. Fine de en la distrikto vivis.
16702 Buxner
16702 Buxner estas malgranda malhela asteroido de la asteroida zono malkovrita la elde la Nacia Observatorio de Kitt Peak, proksime de Tucson (Arizono, Usono) en la kadro de la projekto Spacewatch.
Nomo
Ĝi estis nomita en honoro de Sanlyn R. Buxner, konata pro ŝia laboro en eduko pri kosma scienco kaj publika popularigo, inklude la disvolvo de vivprotokolo, laborejo por la instruistoj kaj la takso de la programoj. Ŝi interesiĝas, pri kiel la scienca esplorado donu potencon al la instruistoj kaj lernantoj kaj plibonigu ties sciencan komprenon.
Károly Döme
Károly DÖME [kAroj dome], laŭ hungarlingve kutima nomordo Döme Károly estis hungara pastro, poeto, tradukisto, membro honora de Hungara Scienca Akademio (1831).
Sendependa Ŝtato Kroatio
Sendependa Ŝtato Kroatio, kroate Nezavisna Država Hrvatska, estis nomo por kroata ŝtato, ekzistanta en tempoj de la Dua mondmilito kiel aliancano de Tria Regno, sub regado de tiamaj ustaŝoj.
Károly Döme
Károly Döme naskiĝis la  1768 en Hungara reĝlando, en Komárom (nuntempa Komárno en Slovakio). Li mortis la 1845 en Pozsony (nuntempa Bratislavo en Slovakio).
Biografio
Károly Döme frekventis gimnazion en sia naskiĝurbo, universitaton en Pozsony, kie li aliĝis ankaŭ al pastra lernejo. En 1800 li ricevis la taskon esti pastro en Izsa (nuntempa Iža en Slovakio), kie li konatiĝis kun Dávid Baróti Szabó. En 1816 li translokiĝis al Transilvanio, sed en la sekva jaro li revenis al Pozsony, kie li estis direktoro de edukejo.
Memorigiloj
Bazlernejo de Iža prenis la nomon Döme Károly, kie oni metis memortabulon.
San Gabriel Mixtepec
San Gabriel Mixtepec estas unu el la 570 komunumoj de la meksika subŝtato Oaxaca. La ĉefurbo de la komunumo same nomiĝas San Gabriel Mixtepec. La ŝlosilnumero de la komunumo laŭ la INEGI, do laŭ la nacia geografia instituto estas 20 153.